RAZPISNA DOKUMENTACIJA »RAZPIS KULTURA 2017«


OBČINA DOLENJSKE TOPLICE 
SOKOLSKI TRG 4

8350 DOLENJSKE TOPLICE 

RAZPISNA DOKUMENTACIJA
JAVNI RAZPIS

ZA SOFINANCIRANJE PROGAMOV LJUBITELJSKE KULTURNE DEJAVNOSTI V LETU 2017
Vsebina razpisne dokumentacije: 

I. Besedilo javnega razpisa

II. Navodila prijaviteljem

III. Razpisna dokumentacija

Dolenjske Toplice; April 2017
I. Besedilo javnega razpisa

Na osnovi 5. in 6. člena Pravilnika za vrednotenje programov ljubiteljske kulturne dejavnosti v Občini Dolenjske Toplice (Ur. l. RS, št. 124/08), Odloka o proračunu Občine Dolenjske Toplice za leto 2017 (Ur. l. RS, št. 6/17) in Letnega programa kulture v Občini Dolenjske Toplice za leto 2017, Občina Dolenjske Toplice objavlja 

Javni razpis

za sofinanciranje programov ljubiteljske kulturne dejavnosti v letu 2017

1. Naročnik: Občina Dolenjske Toplice, Sokolski trg 4, 8350 Dolenjske Toplice 

2. Predmet javnega razpisa in okvirna višina sredstev:
· redna dejavnost registriranih kulturnih društev (2.500,00 €), 

· programi ljubiteljske kulturne dejavnosti (10.500,00 €) in

·  izobraževanje strokovnih kadrov za vodenje ljubiteljske kulturne dejavnosti (500,00 €).

3. Pogoji, katere morajo izpolnjevati izvajalci programov: 

· da kulturne programe izvajajo na območju Občine Dolenjske Toplice,

· da so registrirani v skladu z Zakonom o društvih, da imajo svoj sedež v Občini Dolenjske Toplice in imajo v svoji dejavnosti registrirano kulturno dejavnost, samostojni kulturni ustvarjalci morajo imeti stalno prebivališče v Občini Dolenjske Toplice, 
· da imajo urejeno evidenco članstva in evidenco o plačani članarini,

· da izvajajo kulturne programe najmanj eno leto,

· da je prijavi na javni razpis priložen zapisnik občnega zbora članov društva s poročili, bilanco stanja in izkaz poslovnega izida za preteklo leto ter plan dela za tekoče leto;

· da opravljajo dejavnost na neprofitni osnovi,

· da vodijo evidenco o vajah in nastopih,

· da vsaj enkrat letno v Občini Dolenjske Toplice pripravijo in izvedejo samostojno kulturno prireditev, da sodelujejo pri izvajanju občinskega programa kulturnih aktivnosti, 

· da ob prvi prijavi na javni razpis po zgoraj navedenem pravilniku predložijo kopijo statuta društva in da nato ob vsaki spremembi statuta predložijo tudi kopijo sprememb.  
4. Merila za izbor izvajalcev: Pri izbiri programov, prireditev in projektov se upoštevajo naslednji osnovni kriteriji: redno in kvalitetno delo društva, delež sredstev iz občinskega proračuna glede na celotne prihodke preteklega leta, za izvedene samostojne prireditve se štejejo vse prireditve, organizirane in izpeljane na območju Občine Dolenjske Toplice v trajanju najmanj 45 min, število vaj, honorar mentorju predstavlja nagrado mentorju, izobraževanje mentorja in strokovno literaturo, programski stroški so vezani na izvedbo programa (note, oblačila, rekviziti, tehnična oprema, inštrumenti…), materialni stroški predstavljajo stroške elektrike, ogrevanja, administracije…, vrednoti se samo aktivne člane. Našteti kriteriji se točkovno ovrednotijo. Sofinanciranje je do višine predvidenih sredstev v sprejetem letnem programu za kulturo v Občini Dolenjske Toplice. Medsebojna razmerja med izvajalcem in naročnikom se uredijo s pogodbo.
5. Obdobje, do katerega bodo dodeljena sredstva izplačana: do 31. 12. 2017.

6. Način oddaje in rok za prijavo na razpis: Vloge oz. prijave morajo biti na naslov naročnika oddane na obrazcih naročnika do srede, 3. maja 2017, v zaprti kuverti z naslovom vlagatelja in oznako: »RAZPIS KULTURA 2017«.
7. Odpiranje in obravnava vlog oziroma prijav ter obveščanje o izboru: Oddaja vloge pomeni, da se prijavitelj strinja z vsemi pogoji in kriteriji razpisa. Komisija v roku 8 dni od odpiranja vlog pisno pozove tiste vlagatelje vlog, katerih vloge niso bile popolne, da jih dopolnijo v roku, ki ne sme biti daljši od 15 dni. Nepopolne vloge, ki jih vlagatelj ne dopolni, se zavržejo. Komisija bo popolne vloge vrednotila v skladu s sprejetimi merili in predlagala programe, izvajalce ter predvideno višino sredstev sofinanciranja. Prijavitelji bodo o izboru obveščeni do 31. 5. 2017. 

8. Razpisna dokumentacija in informacije: Razpisno dokumentacijo lahko zainteresirani vlagatelji dvignejo v času uradnih ur v sprejemni pisarni Občinske uprave Občine Dolenjske Toplice, Sokolski trg 4, 8350 Dolenjske Toplice, na voljo pa je tudi na internet strani občine: www.dolenjske-toplice.si. Informacije in pojasnila glede razpisa posreduje Majda Gazvoda, 07 38 45 191, majda.gazvoda@dolenjske-toplice.si. 

Številka: 610-2/2017(0106)-1

Dolenjske Toplice, 23. 3. 2017

        Občine Dolenjske Toplice









         Jože Muhič 

II. Navodila prijaviteljem
1.  Pravna podlaga za izvedbo javnega razpisa:

Javni razpis se izvaja na podlagi Zakona o uresničevanju javnega interesa za kulturo (Ur. l. RS, št. 96/02 in spremembe) in 5. člen Pravilnika za vrednotenje programov ljubiteljske kulturne dejavnosti v občini Dolenjske Toplice (Ur. l. RS, št. 124/08) v nadaljevanju: Pravilnik.

2.  Izdelava prijave:

Prijavitelji izdelajo vlogo v skladu s Pravilnikom, temi navodili, to razpisno dokumentacijo in na predpisanih obrazcih. V obrazce vpisujete podatke za že izvedene in načrtovane aktivnosti v letu 2017. Za gostovanja in udeležbo na tekmovanjih vpisujete podatke za preteklo leto. 
3.  Navedba vseh dokumentov in prilog:

Obvezne priloge:

Priloge od 1. – 6. so obvezni del razpisne dokumentacije. V vsak obrazec vpišete zahtevane podatke, obrazec žigosate, vpišete datum in ga podpišete s strani odgovorne osebe prijavitelja ali kot se to zahteva, priložite kopijo zahtevanega dokumenta. Priloge zlagate v razpisni dokumentaciji po vrstnem redu, kot je to navedeno v nadaljevanju. 

Priloga 1.: Podatki o izvajalcu.

Priloga 2.: Kopija statuta društva 

Priloga 3.: Kopija zadnjega zapisnika zbora članov društva s poročili 

Priloga 4.: Kopija bilance stanja 

Priloga 5.: Kopija izkaza poslovnega izida 

Priloga 6.: Izjava o resničnosti podatkov.

Priloge za prijavo na posamezno vsebino letnega programa kulture v Občini Dolenjske Toplice:

V vsak obrazec vpišete zahtevane podatke, obrazec žigosate, vpišete datum in ga podpišete s strani odgovorne osebe prijavitelja.  Priloge zlagate v razpisni dokumentaciji po vrstnem redu, kot je to navedeno v nadaljevanju.

Priloga 7.: Redna dejavnost registriranih kulturnih društev.

Priloga 8.: Program ljubiteljske kulturne dejavnosti v društvih. 

Priloga 9..: Vzorec pogodbe. 

4.  Oddaja in dostava prijav:

Prijavo je potrebno poslati na naslov Občina Dolenjske Toplice, Sokolski trg 4, 8350 Dolenjske Toplice. Predložena mora biti v zapečatenem ovitku in z izpolnjenim obrazcem za naslavljanje (obrazec se izpolni, izreže in nalepi na prvo stran ovitka oz. kuverte): 

	NAZIV IN NASLOV POŠILJATELJA: 

»RAZPIS KULTURA 2017«


	OBČINA DOLENJSKE TOPLICE

SOKOLSKI TRG 4

8350 DOLENJSKE TOPLICE


Šteje se, da je vloga prispela pravočasno, če je bila najkasneje zadnji dan roka za oddajo vlog oddana na pošti s priporočeno pošiljko ali dostavljena v vložišče Občine Dolenjske Toplice najkasneje do 17. ure zadnjega dne razpisnega roka.

5.  Odpiranje prijav:

Odpiranje prijav bo izvedla komisija, ki jo je s sklepom imenoval župan. Odpiranje prijav ni javno. Prijava, ki ne bo oddana pravočasno v razpisnem roku oz. skladno s 4. točko teh navodil, bo občinska uprava zavrgla s sklepom. 

Če prijava ne bo vsebovala vseh sestavin, ki jih zahteva besedilo javnega razpisa in razpisne dokumentacije, bo občinska uprava pozvala prijavitelja, da v roku osem (8) dni od prevzema pisnega poziva za dopolnitev prijave, le-to dopolni. Če prijavitelj tega ne bo storil v zahtevanem roku, bo občinska uprava s sklepom prijavo zavrgla.

6.  Izbor in ocena prijavljenih kulturnih programov:

Za izbor in oceno prijavljenih kulturnih programov imenuje župan komisijo, ki opravi strokovni pregled popolnih vlog, jih oceni na podlagi pogojev in meril, ki so sestavni del Pravilnika in te razpisne dokumentacije. Komisija pripravi predlog izbire izvajalcev letnega programa za kulturo v Občini Dolenjske Toplice ter predlog delitve razpoložljivih sredstev. Predlog v obliki poročila komisija predloži direktorju občinske uprave, ki na njegovi podlagi izda sklep o izbiri izvajalcev.

7.  Pritožbeni postopek:

V vseh primerih, kjer je v izdanem sklepu ali odločbi v pravnem pouku navedena pravica do pritožbe, lahko prijavitelji skladno z navedbami v le-teh vložijo pritožbo. O pritožbi odloča župan Občine Dolenjske Toplice.

8.  Podpis pogodbe:

V roku 8 (osmih) dni od vročitve pisnega poziva za podpis pogodbe, je izvajalec dolžan vrniti podpisano pogodbo občinski upravi. V primeru, da tega ne stori v zahtevanem roku se šteje, kot da je izvajalec odstopil od zahteve po sofinanciranju letnega programa za kulturo in da umika svojo prijavo na javni razpis.

9. Spremljanje in nadzor nad izvajanjem pogodb:  

Izvajalci letnega programa kulture v Občini Dolenjske Toplice so dolžni izvajati programe v skladu s podpisano pogodbo, s Pravilnikom in za namene, za katere so jim bila odobrena sredstva iz občinskega proračuna.

Občinska uprava in nadzorni odbor občine lahko pri izvajalcu letnega programa kulture kadarkoli preverita namenskost porabe dodeljenih sredstev iz občinskega proračuna in izvajanje letnega programa kulture izbranega izvajalca.

V primeru, da se ugotovi nenamenska poraba sredstev ali neizvajanje letnega programa kulture s strani izvajalca, se sofinanciranje s strani Občine Dolenjske Toplice takoj ustavi, že prejeta sredstva pa mora izvajalec vrniti v občinski proračun skupaj z zakonsko predpisanimi zamudnimi obrestmi. Izvajalec letnega programa kulture, pri katerem se ugotovi taka oblika kršitve Pravilnika, se v naslednjem letu ne more prijaviti na javni razpis Občine Dolenjske Toplice za sofinanciranje letnega programa za kulturo. Prav tako se naslednje leto ne more prijaviti na javni razpis Občine Dolenjske Toplice tisti prijavitelj, pri katerem se ugotovi, da je v razpisni dokumentaciji navajal neresnične podatke. 

III. Obrazci in priloge
PRILOGA 1 (obvezna):
PODATKI O PRIJAVITELJU

	Naziv prijavitelja:
	


	Ime in priimek odgovorne osebe: 
	


	Naslov in sedež:
	


	Telefon/gsm: 
	


	Naslov elektronske pošte:
	


	Davčna številka:
	


	Matična številka:
	


	Transakcijski račun: 
	


	Ime in priimek osebe, ki je vpisala podatke:
	


Podatki o vodstvu  prijavitelja – podatki za društva:

	Predsednik
	


	Podpredsednik:
	


	Tajnik:
	


	Blagajnik:
	


Datum: ………………….                   Žig                              prilogo izpolni (ime in priimek):

                                                                                            …………………………………..
podpis ……………………………………
PRILOGA 2: 
KOPIJA STATUTA DRUŠTVA

Kopijo statuta društva predložijo tisti prijavitelji, ki v letu 2017 prvič podajajo prijavo na javni razpis, sicer prijavitelji predložijo samo spremembe statuta. 
PRILOGA 3 (obvezna):
KOPIJA ZAPISNIKA ZBORA ČLANOV DRUŠTVA S POROČILI

Priložite kopijo podpisanega zapisnika zbora članov društva, ki mu dodate vsa poročila, ki so bila obravnavana na zboru  članov društva!

PRILOGA 4 (obvezna):
KOPIJA BILANCE STANJA

Priložite kopijo bilance stanja, ki ste jo posredovali AJPES-u!

PRILOGA 5 (obvezna):
KOPIJA IZKAZA POSLOVNEGA IZIDA

Priložite kopijo izkaza poslovnega izida, ki ste jo posredovali AJPES-u!

PRILOGA 6 (obvezna):
I Z J A V A

o resničnosti podatkov

	Podpisani:


	


	kot odgovorna oseba prijavitelja: 


	


	naslov prijavitelja:


	


	pošta:


	


IZJAVLJAM,

· da so vsi vpisani podatki v razpisni dokumentaciji resnični in 

· da sem kot odgovorna oseba prijavitelja seznanjen, da se v naslednjem letu kot prijavitelji ne moremo prijaviti na javni razpis Občine Dolenjske Toplice za sofinanciranje letnega programa kulture, če se v postopku nadzora ugotovi, da smo v svoji prijavi na javni razpis v razpisnih obrazcih navedli neresnične podatke ali če se ugotovi nenamenska poraba sredstev ali neizvajanje letnega programa kulture s strani prijavitelja.

Datum: ………………….                Žig                                 prilogo izpolni (ime in priimek):

                                                                                             …………………………………..
                                                                                             Podpis:
PRILOGA 7:
REDNA DEJAVNOST KULTURNIH DRUŠTEV

	sofinanciranje lokalne skupnosti
	točke

	Delovanje društva (vpišite leto ustanovitve________)
	Do 5 let 1 x 30 točk =                         točk
Do 10 let 1 x 50 točk =                        točk

Do 20 let 1 x 80 točk =                        točk

Nad 20 let 1 x 100 točk=                      točk

	člani društva s stalnim prebivališčem v Občini Dolenjske Toplice in s plačano  članarino 

Od tega člani sekcije za kulturo 
	št. čl. društva             x 2 točki =               točk
ali 

št. čl. sekcije               x 2 točki =               točk

	SKUPAJ
	                                                  točk


Obvezna priloga je potrjen seznam članov društva in podatki o plačilu članarine.  
Točkujejo se člani kulturnih društev. Pri društvih, kjer se program kulture izvaja v okviru sekcije, se pri točkovanju upoštevajo člani sekcije za kulturo oz. člani, ki dejansko izvajajo program kulture (dramska sekcija, člani glasbenih zasedb, pevskih, folklornih skupin ipd.). 
Datum: …………………….               žig                                     prilogo izpolnil (ime in priimek):

                                                                                                      …………………………………..
                                                                                                                         podpis

PRILOGA 8:
PROGRAM LJUBITELJSKE KULTURNE DEJAVNOSTI V DRUŠTVIH 

POMEMBNO: obrazec se izpolni za vsako sekcijo, skupino, ki deluje v društvu 
IZVAJALEC:



SKUPINA/SEKCIJA:


	
	sofinanciranje lokalne skupnosti
	število aktivnosti           točke

	1.
	Vaje (glede na 4. člen Pravilnika mora izvajalec voditi ustrezno evidenco vaj in nastopov, le – to je eden izmed pogojev za sodelovanje na razpisu) 

Priložiti predviden  urnik vaj oziroma evidenco vaj!
	Predvideno število vaj na leto:_________

Do 20 vaj/leto (2 točki/vajo)

Do 30 vaj/leto (3 točke/vajo)

Nad 30 vaj/leto (5 točk/vajo)

Doseženo število točk: ______________

	2.
	Honorar mentorju, režiserju, voditelju, zborovodji  
Ime in priimek: 
Strokovna usposobljenost:  
	Predvideno število vaj ali nastopov ____________

 x 5 točk=                             točk

	3.
	Nastop na območni ali regijski reviji ali srečanju

Navesti nastope v preteklem letu (datum, kraj)
	število                                             

x 10 točk=                              točk

	4.
	Nastop na državnem nivoju

Navesti nastope v preteklem letu (datum, kraj)
	število                                            

x 20 točk=                              točk

	5.
	Celovečerni nastop, razstava, koncert, gledališka predstava na območju občine (v trajanju najmanj 45 min) Priložiti seznam za že izvedene in predvidene prireditve v letu 2017 (kraj in datum)!
	število                                           

x 30 točk=                              točk

	6.
	Sodelovanje na prireditvah v občini (na prireditev)

Priložiti seznam nastopov v preteklem letu (kraj in datum)!
	število                                             

x 10 točk=                              točk

	7.
	Gostovanje izven občine

Navesti gostovanja v preteklem letu (datum in kraj)!
	število                                             

x 5 točk=                              točk

	8.
	Programski stroški za skupino (pevski zbor, vokalna skupina, folklorna, gledališka, lutkovna, literarna in likovna skupina) 
Navesti skupino: 
	1 skupina x 40 točk=                  točk 

2 skupini 25 točk/skupino=         točk

3 skupine ali več x 20 točk/skupino= 

                                                     točk

	9.
	Izdaja glasila, promocijskega gradiva, biltena in objava spletne strani društva in drugih oblik samostojnega dela.
Navesti predvideno izdajo in naklado, za že izdane publikacije obvezna priloga, navesti aktualno spletno stran. 
 
	število                                              

x 30 točk                             točk


Izobraževanje strokovnih kadrov za vodenje ljubiteljske kulturne dejavnosti
Društvo je za udeležence izobraževanja, usposabljanja ali izpopolnjevanja upravičeno do sofinanciranja stroškov, ko predloži dokazilo o izvedbi in udeležbi na takem izobraževanju ter kopijo računa o plačilu izobraževanja, usposabljanja in izpopolnjevanja. Sofinanciranje iz javnih financ lokalne skupnosti je do višine 100% upravičenih stroškov kotizacije izobraževanja.
Ime in priimek udeleženca izobraževanja_______________________________________
Izvajalec izobraževanja _____________________________________________________

Predviden strošek _____________________

Predložiti dokazilo o udeležbi na izobraževanju  oz. navesti predvideno izobraževanje s predračunom predvidenih stroškov.
Datum: …………………….                                       Prilogo izpolnil (ime in priimek):

                                                         žig                                         podpis
PRILOGA 9:  

VZOREC POGODBE

Vzorec pogodbe samo pregledate,  na prvi strani vpišete zahtevane podatke o prijavitelju, vsako stran pogodbe v spodnjem desnem kotu podpišete, na zadnji strani pa pod »izvajalec« vpišete vaše zahtevane podatke, datum, žigosate, vzorec pogodbe pa  podpiše še odgovorna oseba prijavitelja.

Ostalih podatkov v vzorcu pogodbe ne vpisujete!

VZOREC POGODBE!

Občina Dolenjske Toplice, Sokolski trg 4, 8350 Dolenjske Toplice, matična št.: 1365720, davčna št.: 29941318, ki jo zastopa župan Jože Muhič (v nadaljevanju: sofinancer)

in

…………………………………………………………………………………………………………, 

matična št.: ………………………………., davčna št.: ……………………………………………,
……………………………………, ki ga zastopa ……………………………………………………,
(v nadaljevanju: izvajalec),

skleneta naslednjo 

P O G O D B O

o sofinanciranju programa kulture v letu 2017
1. člen

Pogodbeni stranki se sporazumeta, da je predmet te pogodbe sofinanciranje programa izvajalca v skladu z:

· Odlokom o proračunu Občine Dolenjske Toplice za leto 2017 (Ur. l. RS, št. 3/17),
· Javnim razpisom za sofinanciranje programov ljubiteljske kulturne dejavnosti v letu 2017 (Glasilo Občine Dolenjske Toplice št. 213/17, spletne strani Občine Dolenjske Toplice www.dolenjske-toplice.si )
· Letnim programom kulture v Občini Dolenjske Toplice za leto 2017, ki ga je sprejel Občinski svet Občine Dolenjske Toplice.
· Sklepom o dodelitvi sredstev št. …………………………….. z dne ………………………

2. člen

Višina sofinanciranja je določena na podlagi Pravilnika za vrednotenje programov ljubiteljske kulturne dejavnosti v Občini Dolenjske Toplice (Ur. l. RS, št. 124/08).
3. člen

Sofinancer se zavezuje, da bo iz proračunske postavke številka 18007 (Sofinanciranje programov društev na področju kulture), konto 412000 – tekoči transferi neprofitnim organizacijam in ustanovam, sofinanciral :

· …………………………………………………………………, v višini ……… EUR

· …………………………………………………………………, v višini …….... EUR

4. člen

Izvajalec bo letni program kulture realiziral do konca leta 2017 v obsegu, kot je to navedel v razpisni dokumentaciji ob prijavi na javni razpis

5. člen

Sofinancer bo nakazal zagotovljena finančna sredstva na transakcijski račun izvajalca, št.: …………………………………………………………, odprt pri ………………………….  

Sredstva se izvajalcem izplačajo v dveh delih in sicer: 1. del v roku 30 dni po podpisu pogodbe v višini            (delovanje društva in polovica sredstev za sofinanciranje programov ljubiteljske kulturne dejavnosti) in 2. del do 31. 12. 2017 v višini                EUR. 

Drugi del sredstev se izvajalcu izplača po prejemu začasnega poročila o izvedenih programih ljubiteljske kulturne dejavnosti. Izvajalec mora začasno poročilo posredovati najkasneje do 15. 12. 2017 V nasprotnem primeru naročnik ne zagotavlja izplačila v navedenem roku. 

Izvajalec je dolžan Občinski upravi najkasneje do 28. februarja 2018 predložiti vsebinsko in finančno poročilo o sofinanciranih programih. 

V primeru, da izvajalec posameznega programa ni v celoti realiziral, se pri javnem razpisu za naslednje leto dodeljena finančna sredstva ustrezno zmanjšajo oz. se 2. del sredstev ne izplača, če je iz začasnega poročila razvidno, da programa ni možno v celoti realizirati.. 
6. člen

Izvajalec se zavezuje, da bo dodeljena sredstva porabil izključno za namene, za katera so mu bila dodeljena.

7. člen

Sofinancer in nadzorni odbor sofinancerja lahko pri izvajalcu kadarkoli preverita namenskost porabe dodeljenih sredstev iz občinskega proračuna in izvajanje letnega programa kulture. 

V primeru, da se ugotovi nenamenska poraba sredstev ali neizvajanje letnega programa kulture s strani izvajalca, se sofinanciranje s strani sofinancerja takoj ustavi, že prejeta sredstva pa mora izvajalec vrniti v občinski proračun skupaj z zakonsko predpisanimi zamudnimi obrestmi.

8. člen

O izvedenem nadzoru iz 7. točke te pogodbe in o ugotovitvah nadzora se vodi zapisnik, ki ga podpišeta ob nadzoru prisotna odgovorna oseba izvajalca in predstavnik sofinancerja. Kopijo zapisnika se izvajalcu posreduje najkasneje v roku treh (treh) delovnih dni po izvedenem nadzoru.

9. člen

Sofinancer lahko odstopi od te pogodbe in prekine sofinanciranje programa izvajalca, če:

· izvajalec ne ravna v skladu s to pogodbo,

· izvajalec nenamensko rabi dodeljena sredstva.

10. člen

Vse spore iz te pogodbe bosta stranki reševali sporazumno, če do sporazuma ne pride, bo spore reševalo stvarno pristojno sodišče v Novem mestu.

11. člen

Pogodba je napisana v dveh (2) enakih izvodih, od katerih prejme vsaka pogodbena stranka po en (1) izvod. Pogodba stopi v veljavo ko jo podpišeta obe pogodbeni stranki. 

številka:                                                                                            številka:

datum:                                                      žig                                   datum:

IZVAJALEC:                                                                           Občina Dolenjske Toplice 
                                                                                                                  Župan

Podpis:………………………….                                                         Jože Muhič

